title: Директива 2004/62/ЕО на Комисията от 26 април 2004 година за изменение на Директива 91/414/ЕИО на Съвета за включването на мепанипирим като активно веществоТекст от значение за ЕИП.

text:
Важна правна забележка

|

32004L0062

Официален вестник n° L 125 , 28/04/2004 стр. 0038 - 0040 специално чешко издание глава 3 том 44 стр. 186  - 188 специално испанско издание глава 3 том 44 стр. 186  - 188 специално унгарско издание глава 3 том 44 стр. 186  - 188 специално литвийско издание глава 3 том 44 стр. 186  - 188 LV.ES глава 3 том 44 стр. 186  - 188 MT.ES глава 3 том 44 стр. 186  - 188 PL.ES глава 3 том 44 стр. 186  - 188 SK.ES глава 3 том 44 стр. 186  - 188 специално словенско издание глава 3 том 44 стр. 186  - 188

		20040426Директива 2004/62/ЕО на Комисиятаот 26 април 2004 годиназа изменение на Директива 91/414/ЕИО на Съвета за включването на мепанипирим като активно вещество(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) В съответствие с член 6, параграф 2 от Директива 91/414/ЕИО на 24 октомври 1997 г. Италия получи заявление от Kumiai Chemical Industry Co., Ltd. за включването на активното вещество мепанипирим (предишно наименование: KIF 3535) в приложение I към Директива 91/414/ЕИО. Решение 98/676/ЕО на Комисията [2] потвърждава, че досието е "пълно", в смисъл че може да се счита за отговарящо, по принцип, на изискванията по отношение на данните и информацията, предвидени в приложения II и III към Директива 91/414/ЕИО.(2) Въздействието на това активно вещество върху здравето на хората и върху околната среда е оценено в съответствие с разпоредбите на член 6, параграфи 2 и 4 от Директива 91/414/ЕИО за видовете употреба, предложени от заявителя. На 12 юли 2000 г. определената държава-членка докладчик представи на Комисията своя проектодоклад за оценка на веществото.(3) Проектодокладите за оценка бяха прегледани от държавите-членки и от Комисията в рамките на Постоянния комитет по хранителната верига и здравето на животните. Прегледът е приключил на 30 март 2004 г. под формата на доклад за преглед на Комисията за мепанипирим.(4) Също така досието и информацията от прегледа бяха предоставени на Научната група по здравето на растенията, продуктите за растителна защита и остатъчните вещества от тях. Докладът на тази група бе приет официално на 23 октомври 2003 г. [3]Отправено бе искане до групата да коментира установените тумори на черния дроб при плъхове и мишки, изложени на въздействието на мепанипирим, и да предостави своето становище по въпроса за това дали може да бъде установен праг, при който започва развитието на ракови образувания.В своето становище групата заключи, че мепанипиримът предизвиква образуването на тумори при плъховете и мишките посредством механизъм, който понастоящем е неизвестен за учените, но въпреки това съществува праг, под който не се очаква развиване на туморни образувания и поради тази причина може да бъде определено безопасно ниво на експозиция на хората на неговото въздействие.Препоръките на Научната група бяха взети под внимание при допълнителния преглед и в настоящата директива и доклада за преглед. Заключението от оценката в рамките на Постоянния комитет е, че при предлаганите условия на употреба не съществува неприемлива експозиция на хората.(5) Проведените различни проучвания показаха, че съдържащите това активно вещество продукти за растителна защита, като цяло могат да отговорят на изискванията, предвидени в член 5, параграф 1, букви а) и б) и член 5, параграф 3 от Директива 91/414/ЕИО, по-специално по отношение на видовете употреба, проучени и подробно описани в доклада за преглед на Комисията. Следователно е уместно мепанипирим да бъде включен в приложение I, за да се гарантира, че разрешенията за продукти за растителна защита, които съдържат това активно вещество, се предоставят във всички държави-членки в съответствие с разпоредбите на тази директива.(6) След включването на държавите-членки следва да бъде предоставен разумен срок да приложат разпоредбите на Директива 91/414/ЕИО по отношение на съдържащите мепанипирим продукти за растителна защита, и по-специално да прегледат съществуващите временни разрешения и най-късно в края на този период, да трансформират тези временни разрешения в окончателни разрешения или да ги изменят или оттеглят съгласно разпоредбите на Директива 91/414/ЕИО.(7) Следователно е уместно Директива 91/414/ЕИО да бъде съответно изменена.(8) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя съгласно приложението към настоящата директива.Член 21. Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, най-късно до 31 март 2005 г. Те незабавно информират Комисията за това.Те прилагат тези разпоредби считано от 1 април 2005 г.Когато държавите-членки приемат тези разпоредби в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 31. Държавите-членки преразглеждат разрешението за всеки продукт за растителна защита, който съдържа мепанипирим, за да гарантират спазването на приложимите условия за тези активни вещества, определени в приложение I към Директива 91/414/ЕИО. Когато е уместно и най-късно до 31 март 2005 г., те следва да внесат изменения в разрешението или да го оттеглят съгласно разпоредбите на Директива 91/414/ЕИО.2. Всеки разрешен за употреба продукт за растителна защита, който съдържа мепанипирим като единствено активно вещество или като едно от няколко активни вещества, всички от които са били включени в приложение I към Директива 91/414/ЕИО най-късно до 30 септември 2004 г., подлежи на преразглеждане от държавите-членки в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията по приложение III към тази директива. В зависимост от тази оценка, те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След като това бъде определено, държавите-членки:а) изменят или оттеглят разрешенията, ако е необходимо, най-късно до 31 март 2006 г., за продукти, съдържащи мепанипирим като единствено активно вещество; илиб) за продукти, съдържащи мепанипирим като едно от няколко активни вещества, изменят или оттеглят разрешенията, ако е необходимо, най-късно до 31 март 2006 г. или до датата определена за изменение или за оттегляне, съгласно съответната директива или директиви, по силата на която/които съответното вещество е било добавено към приложение I към Директива 91/414/ЕИО, в зависимост от това коя от тези две дати е по-късна.Член 4Настоящата директива влиза в сила на 1 октомври 2004 г.Член 5Адресати на настоящата директива са държавите-членки.Съставено в Брюксел на 26 април 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/30/ЕО на Комисията (ОВ L 77, 13.3.2004 г., стр. 50).[2] ОВ L 317, 26.11.1998 г., стр. 47.[3] Становището на Научната група по здравето на растенията, продуктите за растителна защита и остатъчните вещества от тях във връзка с отправено искане от Европейската комисия относно оценката на мепанипирим в контекста на Директива 91/414/ЕИО на Съвета, списание EFSA (2003) 4, 1-14.--------------------------------------------------20040426ПРИЛОЖЕНИЕВ края на таблицата от приложение I се добавят следните активни вещества.№ | Общоприето наименование, идентификационни номера | Обозначение на Международния съюз за чиста и приложна химия (МСЧПХ) | Чистота [1] | Влизане в сила | Изтичане на включването | Специални разпоредби |"91 | Мепанипирим № CAS: 110235-47-7 № CIPAC: 611 | N-(4-метил-6-проп-1-инил-пиримидин-2-ил)анилин | 960 g/kg | 1 октомври 2004 г. | 30 септември 2014 г. | Допуска се да бъдат разрешени единствено употребите като фунгицид. За прилагането на единните принципи, предвидени в приложение VI, следва да се отчитат заключенията на доклада за преглед за мепанипирима, и по-специално допълнения I и II към него, както са финализирани на 30 март 2004 г. от Постоянния комитет по хранителната верига и здравето на животните. В тази обща оценка държавите-членки следва да обърнат специално внимание на защитата на водните организми. Когато е уместно, следва да се приложат мерки, целящи смекчаване на риска. |[1] Допълнителните подробности относно идентичността и спецификацията на активното вещество са предоставени в доклада за преглед."--------------------------------------------------


title: Директива 2009/88/ЕО на Комисията от 30 юли 2009 година за изменение на Директива 98/8/ЕО на Европейския парламент и на Съвета за включване в приложение I към нея на тиаклоприд (thiacloprid) като активно вещество (Текст от значение за ЕИП)

text:
               31.7.2009

               BG

               Официален вестник на Европейския съюз

               L 199/15

      ДИРЕКТИВА 2009/88/ЕО НА КОМИСИЯТА

   от 30 юли 2009 година
   за изменение на Директива 98/8/ЕО на Европейския парламент и на Съвета за включване в приложение I към нея на тиаклоприд (thiacloprid) като активно вещество
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 11, параграф 4 от нея,
   като има предвид, че:

               (1)

               Обединеното кралство получи на 20 февруари 2006 г. заявление от Lanxess Deutschland GmbH в съответствие с член 11, параграф 1 от Директива 98/8/ЕО за включването на активното вещество тиаклоприд в приложение I или IА към нея за употреба в продуктов тип 8, консерванти за дърво, както е определен в приложение V към Директива 98/8/ЕО. Към датата, посочена в член 34, параграф 1 от Директива 98/8/ЕО, тиаклоприд не беше на пазара като активно вещество на биоциден продукт.

               (2)

               След извършване на оценка на 3 юли 2007 г. Обединеното кралство представи на Комисията доклада на компетентния орган, придружен от препоръка.

               (3)

               Докладът на компетентния орган беше прегледан от държавите-членки и Комисията в рамките на Постоянния комитет по биоцидите на 28 май 2008 г. и констатациите от прегледа бяха включени в доклад за оценка.

               (4)

               Направените проучвания сочат, че може да се счита, че биоцидните продукти, използвани като консерванти за дърво и съдържащи тиаклоприд, отговарят на изискванията на член 5 от Директива 98/8/ЕО. Следователно е уместно съединението тиаклоприд да бъде включено в приложение I.

               (5)

               Бяха установени обаче неприемливи рискове при третирането in situ на дървени конструкции в близост до вода, при което не могат да се предотвратят преки загуби във водния компонент на околната среда. Поради това не следва да се издават разрешителни за тези приложения, освен ако се представят данни, доказващи, че продуктите могат да се използват без неприемливи рискове за околната среда.

               (6)

               Не всички потенциални видове употреба са оценени на равнището на Общността. Ето защо е целесъобразно държавите-членки да оценят тези рискове за компонентите на околната среда и населението, които не са били разгледани по представителен начин в оценката на риска, направена на равнището на Общността, и да гарантират, че при издаването на разрешителни за продукти са предприети подходящи мерки или са наложени специални условия, за да се намалят установените рискове до приемливи нива.

               (7)

               Въз основа на констатациите от доклада за оценка е уместно при издаването на разрешителни за продуктите да се изисква прилагането на мерки за намаляване на риска от продукти, съдържащи тиаклоприд и използвани като консерванти за дърво, за да се осигури свеждане на рисковете до приемливо ниво в съответствие с член 5 от Директива 98/8/ЕО и приложение VI към нея. По-конкретно следва да се вземат подходящи мерки за защита на почвата и водите в околната среда, тъй като по време на оценяването бяха установени неприемливи рискове за тези среди. Продуктите, предназначени за промишлена и/или професионална употреба, следва да се използват с подходяща защитна екипировка, ако установеният риск за промишлени и/или професионални потребители не може да се намали с други средства.

               (8)

               Следва да се отпусне разумен период от време, преди дадено активно вещество да бъде включено в приложение I, за да се позволи на държавите-членки да въведат в сила законовите, подзаконовите и административните разпоредби, необходими за спазване на настоящата директива.

               (9)

               Поради това Директива 98/8/ЕО следва да бъде съответно изменена.

               (10)

               На 30 май 2008 г. бе проведена консултация с Постоянния комитет по биоцидите, който даде положително становище относно проекта на директива на Комисията за изменение на приложение I към Директива 98/8/ЕО за включване на тиаклоприд като активно вещество. На 11 юни 2008 г. Комисията представи посочения проект за разглеждане от Европейския парламент и Съвета. Европейският парламент не се противопостави на проекта за мерки в определения краен срок. Съветът се противопостави на приемането от Комисията, като посочи, че предложените мерки превишават изпълнителните правомощия, предвидени в Директива 98/8/ЕО. Вследствие на това Комисията не прие проекта за мерки и представи на Постоянния комитет по биоцидите изменен проект на въпросната директива. Консултацията с Постоянния комитет по биоцидите относно посочения проект беше проведена на 20 февруари 2009 г.

               (11)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват законовите, подзаконовите и административните разпоредби, необходими за спазване на настоящата директива, не по-късно от 6 месеца след нейното влизане в сила.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 30 юли 2009 година.

            За Комисията

         Stavros DIMAS

            Член на Комисията

      (1)  ОВ L 123, 24.4.1998 г., стр. 1.

      ПРИЛОЖЕНИЕ
      В приложение I към Директива 98/8/ЕО се включва следната позиция № 18:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване, отнасящи се за активните вещества в тях)

                     Дата на изтичане на срока за включване

                     Продуктов тип

                     Специални разпоредби (1)

                     „18

                     тиаклоприд

                     (Z)-3-(6-chloro-3-pyridylmethyl)-1,3-thiazolidin-2-ylidenecyanamide
                     ЕО №: липсва
                     CAS №: 111988-49-9

                     975 g/kg

                     1 януари 2010 г.

                     липсва

                     31 декември 2019 г.

                     8

                     В съответствие с член 5 и приложение VI при оценяването на заявление за издаване на разрешително за продукт, когато това е уместно за конкретния продукт, държавите-членки оценяват населението, което може да е изложено на въздействието на този продукт, и сценариите за използване или за излагане на въздействие, които не са били разгледани по представителен начин при оценката на риска на равнището на Общността.
                     При издаване на разрешително за продукти държавите-членки оценяват рисковете и след това гарантират, че са предприети подходящи мерки или са наложени специални условия, за да се намалят установените рискове.
                     Разрешителни за продукти се издават единствено когато в заявлението е показано, че рисковете могат да бъдат намалени до приемливи нива.
                     Държавите-членки гарантират, че при издаването на разрешителни се спазват следните условия:

                                 1.

                                 Предвид допусканията, направени по време на оценката на риска, продуктите, разрешени за промишлена и/или професионална употреба, трябва да се използват с подходящи лични защитни средства, освен ако в заявлението за разрешително за ползване на продукта може да се докаже, че рисковете за промишлените и/или професионалните потребители могат да бъдат сведени до приемливо ниво с други средства.

                                 2.

                                 С оглед на установените рискове за почвени и водни участъци трябва да се вземат подходящи мерки за намаляване на риска с цел защита на тези участъци. По-конкретно етикетите и/или спецификациите за безопасност на разрешените за промишлена употреба продукти трябва да указват, че обработеният наскоро дървен материал трябва да бъде съхраняван след обработването му на закрито и/или върху непропусклива твърда основа, за да се предотврати прякото попадане на вещество в почвата или във водите, и че всички загуби трябва да се събират за повторна употреба или обезвреждане.

                                 3.

                                 Да не се издават разрешителни за продукти за обработване in situ на дървени конструкции в близост до вода, при което не могат да се предотвратят преки загуби във водния компонент на околната среда, или за дърво, което ще бъде в контакт с повърхностни води, освен ако са представени данни, доказващи, че продуктът отговаря на изискванията на член 5 и приложение VI, за което при необходимост се прилагат подходящи мерки за намаляване на риска.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на Интернет адрес на Комисията: http://ec.europa.eu/comm/environment/biocides/index.htm